Document ID: 31993R2234

ΚΑΝΟΝΙΣΜΟΣ (ΕΟΚ) αριθ. 2234/93 ΤΟΥ ΣΥΜΒΟΥΛΙΟΥ της 5ης Αυγούστου 1993 που τροποποιεί τον κανονισμό (ΕΟΚ) αριθ. 519/92 σχετικά με ορισμένες λεπτομέρειες εφαρμογής της ενδιάμεσης συμφωνίας για το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Ουγγαρίας, αφετέρου
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι, την 1η Μαρτίου 1992, τέθηκε σε ισχύ η ενδιάμεση συμφωνία για το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Ουγγαρίας, αφετέρου (1)-
ότι ο κανονισμός (ΕΟΚ) αριθ. 519/92 (2) θέσπισε, μεταξύ άλλων, διατάξεις για την εφαρμογή των άρθρων 14 παράγραφοι 2 και 4 της ενδιάμεσης συμφωνίας για τα γεωργικά προϊόντα-
ότι ένα πρόσθετο πρωτόκολλο της ενδιάμεσης συμφωνίας έγινε αντικείμενο διαπραγματεύσεων μεταξύ των μερών, μονογραφήθηκε στις 16 Ιουλίου 1993 και εφαρμόζεται προσωρινά από την 1η Ιουλίου 1993-
ότι είναι ανάγκη να εξασφαλιστεί ότι οι διατάξεις του πρόσθετου πρωτόκολλου για τα γεωργικά προϊόντα θα εφαρμοστούν σύμφωνα με τις ίδιες διαδικασίες που ισχύουν για τις διατάξεις της ενδιάμεσης συμφωνίας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 του κανονισμού (ΕΟΚ) αριθ. 519/92 προστίθεται το ακόλουθο εδάφιο:
"Οι διατάξεις για την εφαρμογή του άρθρου 5 του πρόσθετου πρωτόκολλου και για τη μετάβαση από το αρχικό καθεστώς εισαγωγής σ' αυτό, θεσπίζονται σύμφωνα με την ίδια διαδικασία."
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 5 Αυγούστου 1993.

Labels: 3
18
15
6